《送赵公子省亲回洮阳四首 其一》
明代·罗亨信

之子青年志不群，共知能武复能文。九重入贡沾恩早，千里宁亲报德勤。

金镞射雕名冠世，词源倒峡气凌云。父忠子孝全名节，彝鼎巍巍纪大勋。

作者简介：（1377—1457）广东东莞人，字用实，号乐素。永乐二年进士。授工科给事中。正统五年以右佥都御史巡抚宣府、大同，擢右副都御史。土木之变时，誓诸将死守宣府，人心始定。也先挟英宗至，不纳。据要冲孤城，外御强敌，内屏京师。景帝即位，进左副都御史，寻致仕归，卒于家。有《觉非集》。